અમદાવાદ: હેલો ફાયર બ્રિગેડ.. હેલ્લો પોલીસ… સરદાર બ્રિજ પરથી કોઇ નદીમાં પડયું છે. આવા મેસેજ હવે દરરોજના પાંચેક જેટલા ફાયર બ્રિગેડ તેમજ પોલીસને મળી રહ્યા છે. સાબરમતી નદી પર આવેલા બ્રિજ પરથી નદીમાં ઝંપલાવી આત્મહત્યા કરવાના બનાવો વધ્યા છે. શહેરમાં આત્મહત્યાના બનાવો રોકવા માટે ર૦૧૪માં શહેર પોલીસ દ્વારા ‘૧૦૯૬ જિંદગી હેલ્પલાઇન’ શરૂ કરવામાં આવી હતી, પરંતુ આ હેલ્પલાઇનને હવે જિંદગીની જરૂર હોય તેમ લાગી રહ્યું છે.